Olugendo okuva ku katale k’e Kalerwe, mu Kampala okugenda ku kisaawe ky’ennyonyi e Entebbe. Mu lugendo luno tujja kuyita ku luguudo lwa Kampala-Northern Bypass n’oluvannyuma tugwe ku luguudo olw’amangu oluva e Kampala okudda e Entebbe. Okuva ku katale k’e Kalerwe okutuuka ku kisaawe ky’ennyonyi e Entebbe waliwo kirommita amakumi ana mu munaana n’obutundutundu bubiri naye bw’oyita ku luguudo olw’amangu kikutwalira eddakiika amakumi ataano mu mukaaga. Simbula okuva ku katale odde mu bukiikaddyo ng’oyolekera ekkubo eriva e Gayaza okudda e Kampala. Ojja kuvuga mmita kikumi mu abiri osange ekkubo eddala. Weta ng’odda ku kkono osobole okudda ku luguudo oluva e Gayaza okudda e Kampala. Olwo bw’olutuukako ojja kuvuga kirommita emu otuuke ku nkulungo. Bw’otuuka ku nkulungo, kwata ekkubo ery’okuna osobole okudda ku kkubo eridda e Bbombo. Bw’otuuka ku kkubo eridda e Bbombo ojja kuvuga kirommita emu n’ekitundu osange enkulungo endala. Enkulungo bw’ogituukako, kwata ekkubo ery’okusatu erikuzza ku luguudo lwa Kampala – Northern Bypass oludda e Fort Portal oba e Masaka. Ojja kuvuga mmita ebikumi bina osange oluguudo olunene olwa Kampala – Northern Bypass. Mu kaseera ako vuga odde ku luguudo lwa Kampala – Northern Bypass era ovuge kirommita mukaaga n’ekitundu. Vuga odde ku luguudo olw’amangu oluva e Kampala okudda e Entebbe. Ojja kuvuga kirommita abiri mu ttaano n’obutundutundu mukaaga ku luguudo luno olw’okusasulira era kiyinza okukutwalira eddakiika kkumi na mwenda okuvuga kirommita zino. Sigala ng’ovugira ku luguudo oluva e Kampala okudda e Entebbe ovuge kirommita endala kkumi na ssatu n’akatundutundu kamu. Ojja kusanga enkulungo. Awo ojja kukwata ekkubo ery’okusatu ery’oluguudo oluva e Kampala okudda e Entebbe. Bw’onaatuuka ku luguudo olwo ojja kuvugayo kirommita emu yokka otuuke ku kisaawe ky’ennyonyi e Entebbe.